Ons was verbaas oor die ruimte van die eenheid. Dit was gerieflik en baie netjies. Definitief waarde vir geld.
Ons het baie heerlik gebly en was regtig ‘n plesier om te kon ontspan. Waardeer die skoonmaakdienste; voel die span kon net elke dag skoonhanddoeke/ toiletpapier uit sit en vadoeke in eenhede los. Ons was net bietjie onseker wat die skoonmaakdienste als behels. Oor die algemeen was dit baie nice!
Alhoewel daar ‘n houer by die ingang van 93 On Main is wat soos ‘n posbus lyk en dit moontlik ‘n houer kan wees om die sleutels te laat, was daar onsekerheid oor waar om die sleutels van die eenheid te los met ons vertrek. ‘n Groot groep gaste in die hoofhuis het baie laat in die nag ingekom, lawaai gemaak en weer baie vroeg in die oggend met hulle vertrek geraas. Dit was steurend. Parkering was tydens ons besoek beknop deurdat gaste in die hoofhuis met 2 voertuie gearriveer het en die res van die eenhede mooi moes parkeer sodat almal maklik kan in- en uitbeweeg. Ek persoonlik sou verkies dat die eienaar daaraan dink om nie troeteldiere toe te laat nie. Daar was gaste wat hulle honde saamgebring het en die het vir alles en almal geblaf!
Daar was ‘n misverstand met die bespreking en hulle wou ons twee kinders op een uitvoubank laat slaap. Op ons versoek het hulle ons na die hoofwoning geskuif en ons het heerlik daar gebly teen ‘n baie redelike prys. Die aanvanklike indruk wat die plek skep is nie baie goed nie. Ek dink hulle kan bietjie aan die straataansig werk. Binne was dit egter pragtig en skoon met die lekkerste katoenlakens op goeie kwaliteit beddens. Dankie!